**Ministru kabineta noteikumu projekta „ Grozījums Ministru kabineta 2015.gada 30.jūnija noteikumos Nr.367 „Nacionālais numerācijas plāns”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums 2015.gada 30.jūnija noteikumos Nr.367 „Nacionālais numerācijas plāns” (turpmāk – Noteikumu projekts) sagatavots saskaņā ar Elektronisko sakaru likuma 56.pantu.Atbildīgās institūcijas par palīdzības dienestu noziegumu upuriem (īsais numurs „116006”) precizēšana. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā esošajos Ministru kabineta 2008.gada 25.augusta noteikumos Nr.684 "Noteikumi par nacionālo numerācijas plānu" (kuri ir spēkā līdz 2015.gada 31.decembrim), Tieslietu ministrija izdarījusi grozījumu, nosakot sevi par atbildīgo iestādi lēmuma pieņemšanā par pakalpojuma sniedzēju īsajam numuram „116006”, iepriekš noteiktās Iekšlietu ministrijas vietā (2015. gada 28. jūlija Ministru kabineta noteikumi (prot. Nr. 36 39. §) Nr. 420 “Grozījums Ministru kabineta 2008. gada 25. augusta noteikumos Nr. 684 "Noteikumi par nacionālo numerācijas plānu"”). Ministru kabineta 2015.gada 30.jūnija noteikumos Nr.367 „Nacionālais numerācijas plāns”, kas stāsies spēkā 2016.gada 1.janvārī, par numuru „116006” – palīdzības dienests noziegumu upuriem atbildīga ir Iekšlietu ministrija.Noteikumu projekts izstrādāts, lai par palīdzības dienestu noziegumu upuriem (īsais numurs „116006”) atbildīgā Iekšlietu ministrija tiktu aizstāta ar Tieslietu ministriju. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļa vietnē [www.varam.gov.lv](http://www.varam.gov.lv) sadaļā „Sabiedrības līdzdalība” tika publiskots paziņojums par sabiedrības līdzdalības iespējām noteikumu projekta izstrādes procesā, līdz ar to ieinteresētajām personām ir iespēja izteikt savu viedokli un sniegt priekšlikumus. |
| 2. | Sabiedrības līdzdalība projekta izstrādē | Noteikumu projekts 2015.gada 19.novembrī tika ievietots ministrijas tīmekļa vietnē www.varam.gov.lv sadaļā „Sabiedrības līdzdalība”, aicinot sabiedrību izteikt savu viedokli. |
| 3. | Sabiedrības līdzdalības rezultāti | No sabiedrības pārstāvjiem viedokļi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiek radītas, esošās institūcijas netiek likvidētas vai reorganizētas.  |
| 3. | Cita informācija | Nav.  |

*Anotācijas II, III, IV, V sadaļa – projekts šo jomu neskar.*

Vides aizsardzības un reģionālās attīstības ministrs K.Gerhards

Vīza:

valsts sekretāra vietā –

valsts sekretāra vietniece E.Turka

11.12.2015.

A.Vāvere

67026936, Aija.Vavere@varam.gov.lv